runetrust/blame-folketinget-dk huggingface dataset:
Rasmus Prehn (S), 2018-01-10:
Det kunne jo godt være, at ministeren havde haft en lap med de allerbedste argumenter i inderlommen, og hver gang han havde mødt en udenlandsk minister på området, havde nævnt: Kan vi ikke finde en løsning her, for det er da helt urimeligt – alle må være enige om, at vi skal have fair konkurrence, og så har vi den her situation, skal vi ikke få den løst?
Lene Espersen (KF), 2012-04-13:
Alt taler for, at lovforslaget skulle udskydes og lægges i Natur- og Landbrugskommissionen, som regeringen jo har valgt at nedsætte, fordi man mener, at alt skal undersøges og tænkes sammen i en holistisk tilgang, og så skulle det her selvfølgelig også med.
Maja Panduro (S), 2013-03-15:
For som det var før, var der jo nemlig ganske store forskelle, ikke kun i sagsbehandlingstiderne fra den ene region til den anden region, men sådan set også i kvaliteten i praksis i sagsbehandlingerne og prioriteringen af sagsområderne – i en grad, så vi i Socialdemokratiet fandt det temmelig uacceptabelt.
Daniel Toft Jakobsen (S), 2017-11-15:
Så det kunne jeg egentlig godt tænke mig at ministeren kunne bekræfte – forhåbentlig – eller afkræfte, hvis det er sådan, det er, men jeg håber meget, at ministeren kan bekræfte, at det vil blive undersøgt helt i dybden, om ikke der er en mulighed for at sænke de her spor.
Lene Espersen (KF), 2008-10-21:
Endelig kan virksomheder, der allerede i dag udarbejder bæredygtighedsrapporter eller rapporterer til FN's Global Compact, henvise til de rapporter i deres ledelsesberetning. Så der er faktisk rigtig mange forskellige muligheder for at gøre det her på en administrativt set meget, meget nem og enkel måde.
Christian Poll (ALT), 2016-05-19:
Ministeren har refereret til, hvis det hele ville blive udbredt, altså 350.000 ha plus det løse, men så langt tror jeg slet ikke sådan en ordning ville komme, for jeg tror, den ville være langt billigere, og det vil vi f.eks. kunne finde i en forhandling, hvor vi nedsætter støtten til fossil energi.
Thor Pedersen (V), 2006-09-07:
Sådan er det undtagelsesvis ikke i det her skifte fra 271 kommuner til 98, for det ville næsten være en ubærlig opgave at levere til byrådene at fastsætte den ny skatteprocent, så egentlig har det været en hjælp at sige: Nu låser vi så lige skatteprocenten i den øvelse, hvor man går fra små kommuner eller flere kommuner til færre kommuner – og så ophører det igen.
Hans Kristian Skibby (DF), 2018-11-20:
Men skulle der komme andre ansøgninger, er det jo sådan, at vi med den her lov også sikrer, at der kommer en udvidet bemyndigelse, bl.a. i forhold til at man siger, at det skal være sådan, at der ligger en erklæring med en ansøgning, men at det samtidig også skal sikres, at ledelsen i den pågældende virksomhed har skrevet under på, at de har været inde at behandle den konkrete ansøgning på højt niveau.
Ole Stavad (S), 2005-10-12:
Nu har vi fået sat erhvervsbegrænsningerne eller grænsehindringerne for at drive virksomhed på tværs af de nordiske lande højere på dagsordenen, og det skal der arbejdes med, så man i Norden kan drive virksomhed i størst mulig udstrækning på tværs af landegrænserne uden barrierer, hvad enten man lægger sig sammen og bliver en stor nordisk virksomhed, som vi har set en lang række eksempler på, eller man driver virksomhed og eksporterer og importerer på tværs af de nordiske grænser.
Frank Jensen (S), 1997-10-30:
Men det her er et yderligere forsigtighedsprincip, vi bringer i anvendelse, og i høj grad noget, der kan få aflivet myter i offentligheden. Jeg har også været glad for, at der er flere ordførere, der har bemærket, at forslaget her giver dommerfuldmægtige og retsassessorer det ansættelsesværn, som de har ønsket igennem lang tid.
Per Kaalund (S), 2004-05-26:
Jeg ville anse det for utænkeligt, at man kan overgive den fulde beslutningskraft om militære operationer til Irak pr. 1. juli i år, og derfor tror jeg, at det kommer til udtryk i FN's Sikkerhedsråds resolution, hvordan snittet lægges her om, hvem der bestemmer hvad og på hvilke tidspunkter.
Anders Møller (V), 2002-05-13:
Man fristes til at sige, at hvis den kæmpeindsats, der tilsyneladende skulle være gjort af den forrige regering, virkelig har båret frugt, hvordan kan der så være 50.000 arbejdsulykker? Jeg kan betro, at der er fokus på antal af arbejdsulykker, også i den nye regering.
Brian Mikkelsen (KF), 2000-05-10:
et ansvar for at deltage i beslutningsprocessen, og - og det er svar på det spørgsmål, som hr. Poul Andersen stiller, og som vi har diskuteret før - så mener jeg, at det, som vi skal diskutere i Folketingssalen og blandt Folketingets partier, er det ansvar, vi har i Folketinget.
Mette Hjermind Dencker (DF), 2019-12-13:
Hvilke konsekvenser mener ordføreren der kan være af, at vi tager de 27 småøer, de 5 økommuner, landkommunerne og yderkommunerne og siger, at her vil vi gøre en ekstra indsats, og at vi så i øvrigt efterfølgende sætter os sammen og finder ud af, hvad indholdet skal være?
Keld Albrechtsen (EL), 2004-12-16:
Heroverfor står bemærkningerne fra Institut for Menneskerettigheder, der klart siger, at hvis der ikke er et retskrav på en bolig, er der et menneskerettighedsproblem, og det vil altså sige, at lovforslaget ganske enkelt er dumpet, fordi det ikke overholder menneskerettighederne.
Jesper Petersen (S), 2015-12-04:
Vi er altså også imod det resterende, der er tilbage, efter regeringens ændringsforslag kommer, og jeg skal hilse fra Det Radikale Venstres Martin Lidegaard, der ikke kunne være til stede nu, og sige, at det også er Det Radikale Venstres synspunkt om lovforslaget.
Søren Pape Poulsen (KF), 2017-04-19:
Så vil jeg sige med tanke på mit tidligere hverv, som der bliver spurgt til, at jeg jo som SSP-medarbejder også har set, hvor vigtigt det er med en forebyggende indsats, og hvad det kan betyde for et ungt menneskes liv, at der er nogen, der tager hånd om det, og det er jo derfor, at vi fra regeringens side inden sommeren vil komme med en pakke om ungdomskriminalitet, og det er så der, vi vil komme med de forebyggende initiativer.
Martin Henriksen (DF), 2008-06-11:
Men når statsministeren så siger, at det er en misforståelse at udlægge det sådan, at undervisningsministeren har sagt, at Danmark er eller skal være et multikulturelt eller flerkulturelt samfund, så er Venstres ordfører uenig med statsministeren og enig med undervisningsminister Bertel Haarder.
Lene Espersen (KF), 2002-04-09:
Ligesom bl.a. straffelovens § 267 om injurier er § 266 b således udtryk for, at man frit kan sige sin mening om alt, men der er hensyn til omgivelserne, måske med et vist minimum af anstændighed i ordvalg m.v. Jeg er opmærksom på, at mange ikke vil finde sådanne betragtninger overbevisende, og at man med lødighed kan argumentere for bestemmelsens afskaffelse.
Mette Frederiksen (S), 2005-03-17:
Den kreativitet og innovation, som er så efterspurgt i øjeblikket og ikke mindst i fremtiden, og som måske er en helt, helt afgørende byggeklods i morgendagens velfærdssamfund, afgørende for, om virksomheder investerer i vores land, og om turister kommer på besøg, skabes via et levende og bredt favnende kulturliv.
Kenneth Fredslund Petersen (DD), 2023-11-22:
Er ministeren til gengæld åben over for at finansiere etableringen af en grøn indenrigsrute fra 2025 via midler fra det opjusterede økonomiske råderum og dermed undgå introduktionen af en passagerafgift på flyrejser, der risikerer at medføre markant negative konsekvenser, særlig for indenrigsrejser og de mindre lufthavne?
Jens Henrik Thulesen Dahl (DF), 2020-06-03:
Og i samme ombæring hører jeg ikke ministeren sige noget om stu-eleverne, for de står jo med den samme udfordring: De har også været væk og har måske oven i købet brug for nogle ekstra tiltag, fordi de udfordringer, som de har, jo ofte er betydelig større end dem, som fgu-eleverne har.
Else Theill Sørensen (KF), 2003-05-26:
I virkeligheden ville jeg måske næsten være blevet skuffet, hvis jeg ikke skulle blive ved med at høre om det. Hr. Ole Vagn Christensen siger, at det står i konsekvensvurderingen, så vi må være fuldt vidende osv. Jo, men der var da ikke nogen, der fjernede tilskuddet til Nordvestjysk Folkecenter uden at vide, at det havde en regionalpolitisk konsekvens.
Marlene Ambo-Rasmussen (V), 2022-03-03:
Vil vi som ansvarlige partier tage ansvar for at permanentgøre Klageinstansen mod Mobning, eller vil vi bare glide af på vores ansvar og kun forlænge med 1 år, så der fortsat er usikkerhed, ustabilitet og uklarhed om fremtiden for Den Nationale Klageinstans mod Mobning i Danmark?
Søren Krarup (DF), 2003-05-20:
Vi ville derfor være kede af at bringe os i modsætning til vore udmærkede samarbejdspartnere, og da vi jo faktisk har opnået store resultater sammen med dem, nemlig en nedbringelse af det årlige antal af statsborgerskaber på ca. 15.000, vil vi stemme ja til det samlede lovforslag.
Per Dalgaard (DF), 2010-03-23:
Med det kendskab, jeg har til it-systemer, og med den erfaring, som jeg tror at mange herinde har i forbindelse med store statslige it-systemer, kunne man måske frygte, at hvis der ikke virkelig bliver holdt snor i det her projekt, vil det måske ikke lige holde sig på det niveau med de 85 mio. kr.
Peter Skaarup (DF), 2012-05-15:
Men hvis fire eller flere mennesker tager af sted i en bil for at begå et groft postrøveri og en af de tilstedeværende kommer til at dræbe en politibetjent, så ville det med det her forslag være muligt at dømme i forening og dermed tvinge de pågældende til at komme ud med sproget, og det ville i og for sig være godt.
Line Barfod (EL), 2011-06-14:
Når Det Kriminalpræventive Råd peger på, at gennemsnitsudbyttet for et hjemmerøveri er 10.000 kr., hvad er det så for nogle undersøgelser eller anden viden, der gør, at justitsministeren mener, at det, at man kan risikere at få 5 års fængsel i stedet for 3 års fængsel for 10.000 kr., skulle gøre, at nogle afholdt sig fra det.
Marianne Jelved (RV), 2016-12-02:
Så vil jeg godt bruge et eksempel på en frivillighed, som ikke bare kan erstattes af en ansat medarbejder, uanset hvor værdifulde de ansatte medarbejdere er: Plejehjemmet var nyt, og plejehjemslederen, der også var ny, syntes, at han skulle gøre en indsats for, at borgerne kom inden for på plejehjemmet og lærte plejehjemmet at kende, for det var en del af lokalsamfundet, og så kunne de også køre en tur med de plejehjemsbeboere, som gerne ville ud at få frisk luft i en kørestol.
Sophie Hæstorp Andersen (S), 2008-05-23:
Hvis man har været igennem en vanskelig fødsel, har fået kejsersnit eller er blevet syet indvendig eller udvendig efterfølgende, er man vel egentlig indlagt som en syg person, og så er det vel egentlig o.k., at der bliver kigget på, om de pårørende - netop fædrene - ikke også bør være der til at aflaste en mor i den situation, således at hun faktisk kan få noget søvn, og at manden kan tage over med at passe barnet og holde øje med det.
Morten Helveg Petersen (RV), 2006-04-18:
Selvfølgelig fordi det vedrører et område, som berører stort set alle mennesket i samfundet, mennesker berøres dagligt af den kollektive trafik, vi er tilhængere af kollektiv trafik, vi er tilhængere af, at tingene fungerer ordentligt i den generelle trafikpolitik.
Frank Aaen (EL), 2008-02-06:
Og jeg vil spørge hr. Jeppe Kofod: Er det egentlig ikke underligt, at de, der hele tiden siger, at der ikke er noget at mistænkeliggøre regeringen for, og at der ikke noget at komme efter, er så energiske og bange for at få en undersøgelseskommission?
Claus Hjort Frederiksen (V), 2009-02-06:
Alt i alt har såvel loftet som 300-timers reglen og starthjælpen sammen med en aktiv arbejdsmarkeds- og integrationsindsats fået flere væk fra offentlig forsørgelse og flere i arbejde eller under uddannelse, og disse positive virkninger, som har gavnet tusindvis af mennesker, er der ingen grund til at rulle tilbage.
Jørn Jespersen (SF), 2002-11-07:
Derfor vil jeg sige, at hvis der skal være nogen som helst mening i det - på trods af at jeg er helt enig med fru Helga Moos i, at motorveje har deres egen indre fremdrift; det er der jo meget der tyder på, især med Venstre i regering - så må det jo være sådan, at når lokal uenighed kan stoppe det ene projekt med miljøkonsekvenser, så må lokal uenighed vel også kunne stoppe det andet.
Jann Sjursen (KRF), 2001-03-30:
jeg faktisk, at det var de eneste ordførere, der fordomsfrit tog fat på debatten, og det var egentlig velgørende at se, at de gik ind i debatten om intentionerne bag Kristeligt Folkepartis forslag til vedtagelse og også hensigten bag forespørgslen mere end nogen af de andre. Jeg er enig i, at når man skal se på, hvorfor skilsmissetallet er så relativt højt, som det er i dag, selv om det har været svagt faldende, så er det selvfølgelig vigtigt at se på nogle overordnede forhold, såsom hvordan ledighed påvirker familielivet og skilsmissetallet, hvordan vi generelt har indrettet vores samfund.
Nikolaj Villumsen (EL), 2012-12-12:
Jeg tror, at rigtig mange danskere er trætte af, at den nuværende regering ikke gør en større forskel i forhold til den gamle, og de vil blive endnu mere trætte af det, hvis det er Europa-Kommissionen, der har sikret, at der for al fremtid og i længere perioder med de her bilaterale aftaler ikke vil være forskel.
Thomas Danielsen (V), 2023-10-12:
Men netop fordi de store brevkunder som banker, forsikringsselskaber, kommuner, regioner m.v. har et behov for at kunne komme i kontakt med deres ikkedigitale kunder eller borgere, er det også forventningen, at der vil være et marked for disse posttjenester, som dækker alle borgere i hele Danmark.
Johanne Schmidt-Nielsen (EL), 2014-06-03:
Det er to meget konkrete spørgsmål, som det burde – synes jeg – være til at svare på. Som jeg sagde tidligere, nyder Danish Crown jo godt af de milliarder, der hvert år gives i landbrugsstøtte, og landbruget er jo da også blevet tilgodeset via mange af de ordninger, som statsministeren her fremhæver.
Søren Egge Rasmussen (EL), 2019-01-24:
Alligevel har vi i mange år betalt millioner af kroner til EU's atomforskningsprogram, atomkraften har i årevis modtaget langt større forskningstilskud, end den vedvarende energi har, og vi er i den situation nu, at der er 14 af EU's 28 lande, som ikke har atomkraft, men alligevel betaler de lande til et fælles Euratom-program.
Jacob Jensen (V), 2012-05-10:
Bliver det sådan, når frikommuneloven er vedtaget, at de dispensationsmuligheder, som er gældende i dag, ikke længere vil gælde fremadrettet, og at der kun gives tilladelse til de kommuner, der er en del af frikommuneordningen, eller vil ikkefrikommuner med identiske forslag så kunne få en tilsvarende dispensation, som frikommunerne vil kunne få inden for lovgivningens rammer?
Benedikte Kiær (KF), 2010-05-19:
Det, der ligger i den her genopretningsplan, som jeg egentlig vil anbefale spørgeren at læse, for jeg kan høre, at spørgeren endnu ikke har fået læst den fuldstændig, er, at vi har det, vi har her i 2010, 2 år frem, og så kan vi komme videre igen, men det er simpelt hen bydende nødvendigt, at vi alle sammen er med til at få betalt de 24 mia. kr., som er med til at sikre, at der ikke kommer uro omkring den danske situation på de finansielle markeder, så vi oplever højere renter, at der ikke kommer så stor uro, så vi oplever en markant stigende arbejdsløshed, for det vil virkelig ramme de svage grupper hårdt.
Marcus Knuth (KF), 2020-11-26:
Det kunne være noget, man kunne få Fødevarestyrelsen til at hjælpe med, jeg tror endda, at der i forvejen eksisterer en mærkning for dyrevelfærd, og på den måde kunne man jo så tage et første skridt hen imod noget, der rent faktisk er etableret, og noget, som ministeren så kunne fremme i EU og få flere EU-lande til at bakke op om.
Elsebeth Gerner Nielsen (RV), 2004-02-25:
Vi foreslår, at alle flygtninge inden for de første 3 måneder af asylperioden skal screenes, ikke af en sygeplejerske, men af en læge, der har den nødvendige faglige ekspertise til at vurdere, om der her er tale om et traumatiseret menneske; et menneske, der har været udsat for tortur.
Morten Helveg Petersen (RV), 2007-09-06:
Vi har kritiseret regeringen for ikke at udvise borgerlig anstændighed, og vi har set tegn på, at det borgerlige bagland har fået nok; nok af, at børn i asylcentrene ikke behandles ordentligt, nok af, at Danmark giver afslag på, at udenlandske forretningsfolk kan få visum, så de kan købe danske varer, nok af, at Danmark ikke fremstår som et attraktivt land i fremtidens konkurrence om kvikke hoveder.
Niels Jørgen Langkilde (KF), 1997-12-18:
Derudover vil jeg godt spørge: Når cigarkasseøkonomien på miljøområdet kommer i gang, viser det sig jo, at der ligger over en halv milliard kroner, som er taget ud af dansk erhvervsliv, og som ikke kommer i spil til miljøforbedringer.
Karina Lorentzen (SF), 2009-01-23:
Skal jeg forstå svaret sådan, at fru Marlene Harpsøe ikke synes, at der er noget problem i de her kristne småord, som vi bruger indimellem, og at det således også vil være o.k., hvis der kommer en dommer med en anden etnisk baggrund end dansk, som bruger småudtryk som Allah akbar og wallah osv., fordi det også er en del af arabisk sprogbrug?
Leif Lahn Jensen (S), 2009-12-01:
De får virkelig nogle muligheder for at se, om det virker, og så kan vi for eftertiden se, om vi kan sprede det her ud til resten af skolevæsenet, i stedet for at vi, ligesom ministeren og regeringen gør, tager nogle få ting, som man nu synes er interessante, og smider dem ud til skolerne.
Aase D. Madsen (DF), 2002-02-01:
jo bl.a., at den tidligere regering har haft 9 år - 9 år - til at gøre det godt på alle disse områder, bl.a. også med hensyn til varmehjælpen. Så vil jeg sige, at fru Pia Gjellerup blander æbler og pærer sammen, for varmehjælpen har ikke spor med helbredstillægget at gøre.
Ida Auken (S), 2012-10-24:
Det vil sige, at vi skal have nogle meget, meget effektive selskaber, der oven i det her med at kunne løse de opgaver ved at sikre innovationen også kan sikre, at borgerne får en ordentlig pris. Hvad der så kommer ud til bestyrelsesmedlemmerne i den anden ende, skulle gerne være afhængigt af, at de faktisk har leveret de nævnte ting: en billig pris til borgeren og løsning af nogle store miljøopgaver. Hvis de kan levere det, så synes jeg måske, det er mindre afgørende, hvad de får i honorar.
Søren Søndergaard (EL), 2004-01-21:
Så derfor må jeg spørge ministeren: Er ministeren tilfreds med det, hun ved om, hvad det er, der skal undersøges på nuværende tidspunkt, eller kan vi se frem til, at der kommer nye afsløringer i avisen, nye overraskelser, hvor ministeren så igen på spørgsmål fra Folketinget må sige: Ja, det her skal også ind under Dan Lynge-kommissionen?
Keld Albrechtsen (EL), 2000-10-05:
Og nu sidder de så i Niceforhandlingerne, 15 lande inklusive Danmark, og vil lave en stor, ny traktat med et katalog med efterhånden snesevis af forslag, dusinvis i hvert fald, til, hvor magten skal fratages de nationale parlamenter og flyttes over til Europa-Kommissionen, EF-Domstolen, Europa-Parlamentet og de føderale organer i Bruxelles.
Søren Espersen (DF), 2010-03-23:
Man kan sige, at det er vemodigt som udenrigsordfører ikke længere at have den jævnlige kontakt til udenrigsministeren, men det er så erstattet af en begejstring over, at vi altså nu endelig har en kulturminister, som har engageret sig i den her sag i forhold til tilbageleveringen af de røvede ting, altså de ting, som svenskerne hentede her i 1600-tallet.
Sjúrður Skaale (JF), 2024-02-07:
Virkelig mange store børn og unge får en strøm af tiktokbilleder ind på deres telefoner hele dagen, og det er fuldstændig åbenlyst, at meningerne bliver skabt på grund af de her små glimt på nogle få sekunder, og ud fra det danner man så sin meninger og går ud på gader og stræder uden at have historien og sammenhængen med sig; man går kun ud fra tiktokopdateringerne.
Mette Frederiksen (S), 2021-03-02:
De fleste lande kæmper i øvrigt med en større epidemi, end vi gør i Danmark, fordi vi, uagtet hvad der måtte blive sagt i Folketingssalen eller på de sociale medier, faktisk har klaret det ret godt, og det er nok – er jeg efterhånden ved at sige – primært takket være en dansk befolkning, der til trods for, hvad de måtte få præsenteret, også en gang imellem af ting, der ikke er korrekte, også en gang imellem af påstande, som er helt urimelige, holder fast i at give deres individuelle bidrag til, at Danmark kommer godt igennem den her krise.
Poul Andersen (S), 2011-05-12:
Når det så er sagt, vil jeg sige, at der jo er nogle muligheder, selv om vi ikke lige står med 3 mia. kr. og kan bakke op omkring Enhedslisten på det her punkt om opgradering af banen, for det, vi har mulighed for at få, og det, der er blevet forfulgt, er jo en bedre sikring af banestrækningen – det er SF også med inde over nu her, og der mangler vi så en endelig udmøntning – så vi i hvert fald får overkørsler osv. bedre sikret, end de er i dag.
Peter Skaarup (DF), 2013-04-23:
Her må vi også fra Folketingets side have en interesse i at give nogle spilleregler for fodboldkampe – også når det gælder tilhængere – som er til at forstå, og som skaber en høj grad af tryghed i forhold til det at gå til fodbold, som vel stadig væk nok kan siges at være vores nationalsport – det er i hvert fald den sport, der samler rigtig mange unge og ældre, sågar old boys, om de kampe, der finder sted. Så alt, hvad vi debatterer her i dag, og alt, hvad vi kan foreslå her i dag, må have det motto, der hedder: mere tryghed.
Betina Kastbjerg (DD), 2026-02-25:
Jeg vil spørge ministeren, om hun måske kunne være med til at kigge på en ordning, hvor man blot kigger på afstanden fra bopæl til uddannelsessted og i den forbindelse så kan give dem et kørselsfradrag, uanset om det så skal være det almindelige eller det forhøjede fradrag.
Jonas Dahl (SF), 2010-01-21:
Ikke nok med det, så har man ikke har betalt privathospitalerne, nej, man valgte fra regeringens side at overbetale og overkompensere privathospitalerne – en debat, som ikke mindst har kørt i dag i Finansudvalget, hvor statsministeren var i samråd om regeringens overbetaling af privathospitalerne og Rigsrevisionens efterfølgende kritik af dette.
Jacob Jensen (V), 2014-10-09:
Og hvis ikke statsministeren kan huske det, så kan jeg referere til et oplæg, der hed »En Fair Løsning«, helt præcist til side 13, hvor det fremgår, at Socialdemokraterne ønsker at øge det økonomiske råderum for kommunerne med 12 mia. kr. – 12 mia. kr.!
Jens Peter Vernersen (S), 2005-03-16:
Der ligger forslag om, at man godt kunne dele inddrivelsesopgaven, så borgerne fik en borgernær betjening i den kommune, de nu bor i; at man der har mulighed for at få inddrevet den gæld, som borgeren har til kommunen, og så skulle staten inddrive virksomhedernes gæld.
Preben Bang Henriksen (V), 2024-03-19:
Det gælder indsigelser om knortegåsen, den spidssnudede frø, strandtudsen, odderen, asbest, drikkevand, økonomi, tilkørselsveje og støj osv., og som hr. Rasmus Prehn gennemgik, har alt været tjekket af eksperter, af biologer og af ingeniører og dykkere, og det er alt sammen bl.a. beskrevet i det 68 sider lange lovforslag, vi har liggende foran os.
Susanne Clemensen (CD), 2000-01-20:
Her gik jeg og troede, at dette lovforslag overvejende var af teknisk karakter, men jeg er blevet klogere under debatten, om end jeg synes, jeg ligesom kan fornemme, at i hvert fald SF og De Konservative, selv om de er uenige, alligevel godt kan blive enige om at forholde sig kritisk til lovforslaget, selv om det, så vidt jeg kan forstå, ikke får dem til, at de ikke kan tilslutte sig forslaget. I CD må vi selvfølgelig også sige, at der naturligvis skal være sanktioner imod svig, og det er naturligvis uacceptabelt, at der svindles med a-kassens midler.
Kristen Touborg (SF), 2004-02-05:
ind i det, men alligevel håber jeg, at vi kan, for fødevareministeren har jo lovet os for et par uger eller tre siden, at hun ville drøfte med miljøministeren, om ikke man kunne give kommunerne et pålæg om at gå ind og sammenholde antallet af de registrerede og altså lovlige med det antal, der er leveret til slagteriet. Jeg forventer et svar fra ministeren på, om regeringen selv kan finde ud af det, for hvis ikke regeringen selv kan finde ud af det, så skal jeg bare herfra med det samme oplyse, at så vil SF gå ud og sikre, at der bliver et flertal for, at vi får gjort noget ved den problemstilling.